  Майя Бывальцева Федераци Кенешын Удмуртилэн ёзчиез интые элькун тӧролэсь ужзэ огдырлы быдэсъясь Александр Бречалов куинь муртэ ӵектӥз. Со сярысь вераз 21-тӥ пӧсьтолэзе Быръёнъёсъя валтӥсь ӧрие кулэ ужкагазъёсты сётыкуз, ивортэ «Единая Россия» партилэн улосвыл ёзэтэзлэн пресс-службаез. Элькунлы выль кивалтӥсез бырйыку Федераци Кенешын улосвыллэн ёзчиез но воштӥське. Удмуртилы тӧроез дырызлэсь вазь быръёнъёс ортчем бере улосвыл кивалтӥсь Федераци Кенеше выль ёзчиез бырйыны кулэ луоз. Али отын Удмуртилэн тӧроезлэн но кивалтэтлэн ыстэм муртэз луэ Александр Чекалин. 21-тӥ пӧсьтолэзе Александр Бречалов куинь кандидатъёсты ӵектӥз. Соос пӧлын: Россотрудничестволэн кивалтӥсез Любовь Глебова, «Сообщество» фондлэн кивалтӥсез Иван Черезов но Удмурт Элькунъя валтӥсь федерал инспектор Дмитрий Мусин. Тегъёс: Удмуртия ФедерациКенеш АлександрБречалов АлександрЧекалин  